Vantaan Sanomat

Vantaan Sanomat on kaupunkilehti, joka ilmestyy Vantaalla kahdesti viikossa, keskiviikkoisin ja viikonloppuisin. Vantaan Sanomien kokonaistavoittavuus on 111 000 lukijaa. Painetun lehden lukijamäärä on 80 000, painetun ja digilehden lukijoita on 15 000 ja pelkän digilehden lukijoita 16 000.

Vantaan Sanomia julkaisee Etelä-Suomen Media Oy, joka kuuluu Keskisuomalainen-konserniin. Lehden painopaikka on SLY-Lehtipainot Oy.
Vantaan Sanomien sisarlehdet pääkaupunkiseudulla ovat Helsingin Uutiset, Länsiväylä ja Nurmijärven Uutiset.

Historia 
Ensimmäinen lehti ilmestyi Helsingin Seutu -nimisenä tabloidkokoisena lehtenä 31. elokuuta 1967, ja sen painos oli 27 000 kappaletta. Sitä jaettiin Itä-Vantaalle, kun taas 1970 perustettua Etelä-Vantaata jaettiin Länsi-Vantaalle. Lehti ilmestyi aluksi kerran viikossa. Perustaja ja ensimmäinen päätoimittaja oli Tom Järnefelt. Vuonna 1968 lehti alkoi ilmestyä kaksi kertaa viikossa. Vuonna 1972 lehden omistajaksi tuli Keski-Uusimaa Oy. Vuonna 1979 lehden koko muuttui normaaliin sanomalehtikokoon, ja se alkoi ilmestyä kolme kertaa viikossa. Vuonna 1980 lehden nimi muuttui Vantaan Seuduksi. Vantaan Sanomat syntyi 1992 kahden paikallislehden, Vantaan Seudun ja Etelä-Vantaan, yhdistyessä.

Heinäkuusta 2019 lähtien lehden päätoimittajana on toiminut Mia Lindström. Keväästä 2020 lähtien lehden toimitus on työskennellyt Jokiniemen Tikkurilan rautatieaseman vieressä osoitteessa Väritehtaankatu 8. Vantaan Sanomat alkoi julkaista Selkovantaalainen-nimistä selkokielistä kuukausiliitettä lokakuussa 2022. Ennen Tikkurilan aseman naapuriin muuttoaan toimitus sijaitsi Vantaan Veromiehessä osoitteessa Rälssitie 7a.

Lähteet
 Vantaan Sanomat 31.8.2007 40-vuotisjuhlanumero

Viitteet

Kirjallisuutta

Aiheesta muualla 
Vantaan Sanomien kotisivu
Vantaan Sanomien arkistoa (verkkolehdet 2009-)  (lehtiluukku.fi)

Suomalaiset kaupunkilehdet
Vantaalaiset sanomalehdet
Jokiniemi
Veromies